РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  04

от заседание на Комисия ”Професионална квалификация,
информационни технологии и статистика” на ВСС,
проведено на 28.01.2014 г.

Днес, 28.01.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова - отсъства
     ЧЛЕНОВЕ:	Галина Карагьозова 
						Даниела Костова
					Елка Атанасова - отсъства
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи”, Мая Атанасова - главен експерт-юрисконсулт дирекция „Правна” и Мирослава Чирпъкова – системен администратор дирекция „Информационни системи”.

По т. 1 от дневния ред присъстваха:
Мартин Димитров Димитров и Бисер Стелиянов Цанев – представители на „МДД Софтуер" ЕООД.

1. ОТНОСНО: Среща с представители на „МДД Софтуер" ЕООД" за предоставяне на достъп до база данни, във връзка със съдебните актове, съдържащи се в сайта на ВСС.
Към разглеждането на т. 1 се присъединява т. 12.
12.ОТНОСНО: Писмо от Юлия Пеева, фирма „Интера”, относно базата данни с постановени съдебни актове. 

Мартин Димитров - „МДД Софтуер" ЕООД, устно информира комисията за необходимостта от предоставяне на информация от базата данни на  Централния уеб базиран интерфейс за публикуване на съдебните актове.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема писмото на Юлия Пеева, фирма „Интера” и искането на „МДД Софтуер" ЕООД за запознаване.
1.2. „МДД Софтуер" ЕООД" да конкретизират исканията си и направят предложение за условията за използване на  информация от базата данни на  Централния уеб базиран интерфейс за публикуване на съдебните актове.
1.3. Възлага на дирекция „ИС” да направи проучване за техническата страна на предложението по т.1.2., след депозирането му.

2. ОТНОСНО: Писмо от Българо-Швейцарска програма за сътрудничество относно определяне на участници в Съвещателен орган по проект „Укрепване на правния и институционалния капацитет на съдебната система в сферата на правосъдието за деца” по Тематичен фонд „Сигурност”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Определя Даниела Костова – член на КПКИТС, за участие в Съвещателен орган по проект „Укрепване на правния и институционалния капацитет на съдебната система в сферата на правосъдието за деца” по Тематичен фонд „Сигурност”.
2.2. Изпраща решението на комисия „Международна дейност” на ВСС, по компетентност.

3. ОТНОСНО:  Писмо от Агенция по обществените поръчки относно прилагане на чл. 15, ал. 6 от Закона за обществените поръчки (ЗОП) при възлагане на поръчки за одит и изработване на тръжни документации по проекти, по които ВСС е бенефициент и които са финансирани по ОПАК, съфинансирана от ЕС чрез Европейския социален фонд.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение писмото от Агенция по обществените поръчки.

4. ОТНОСНО: Писмо от председателя на Районен съд гр. Панагюрище с искане за закупуване на нов сървър с аварийно токозахранващо устройство и 15 броя нови компютърни конфигурации. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Закупуването на нов сървър с аварийно токозахранващо устройство за нуждите на Районен съд гр. Панагюрище на стойност 6 700 лв. с ДДС, е целесъобразно.
4.2. Изпраща писмото от председателя на Районен съд гр. Панагюрище на комисия „Бюджет и финанси” на ВСС, по компетентност.
4.3. Отлага разглеждането на искането от председателя на Районен съд гр. Панагюрище за отпускане на средства за закупуване на 15 броя нови компютърни конфигурации, в съответствие с взетото решение по протокол  44 от 17.10.2012 г., т.3.

5. ОТНОСНО: Писмо от председателя на Военен съд гр. Пловдив с искане за закупуване на RАМ памет за сървъра на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Закупуването на RАМ памет за сървъра на Военен съд гр. Пловдив, на стойност 300 лв., е целесъобразно.
5.2. Изпраща писмото от председателя на Военен съд гр. Пловдив, на комисия „Бюджет и финанси” на ВСС, по компетентност.

6. ОТНОСНО: Писмо от председателя на Окръжен съд гр. Видин с искане за закупуване на един брой нов компютър за нуждите на деловодството.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Закупуването на един брой нов компютър за нуждите на деловодството на Окръжен съд гр. Видин, на стойност 800 лв., е целесъобразно.

6.2. Изпраща писмото от председателя на Окръжен съд гр. Видин, на комисия „Бюджет и финанси” на ВСС, по компетентност.

7. ОТНОСНО: Писмо от председателя на Районен съд гр. Девня  с искане за закупуване на скенер, копирна машина, един брой компютърна конфигурация и модул „Електронна папка на СИС и „Електронни проучвания”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Искането от председателя на Районен съд гр. Девня за отпускане на средства за закупуване на копирна машина, не е от компетентност на комисия ПКИТС. 
  7.2. Отлага разглеждането на искането за закупуване на скенер, един брой компютърна конфигурация и модул „Електронна папка на СИС и „Електронни проучвания”, в съответствие с взетото решение по протокол  44 от 17.10.2012 г., т.3.
7.3. Изпраща решението на КПКИТС на комисия „Бюджет и финанси” на ВСС, за сведение.

8.ОТНОСНО: Писма от председателите на Административен съд гр. Монтана, Районен съд гр. Ивайловград и Районен съд гр. Бяла Слатина относно въвеждане на номенклатурния индекс на делата и преписките за архив.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Да се изиска информация от Информационно обслужване – клон Варна относно въвеждане на номенклатурния индекс на делата и преписките за архив.

9.ОТНОСНО: Писмо от председателя на Районен съд гр. Чепеларе с питане за въвеждане в информационната система за приемане и обработване на жалби и сигнали за корупция в съдебната система, разработена по проект на Оперативна програма „Административен капацитет” на постъпили в съда жалби срещу служители, съдии, съдия по вписванията и ДСИ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да се изпрати писмо до председателите на всички съдилища, че предоставения достъп до електронния регистър на жалбите и сигналите  е възможност да се информират за постъпилите по електронен път жалби и сигнали, които самите граждани въвеждат в системата.

10.ОТНОСНО: Писмо от Мариян Желязков, гр. Варна, във връзка с издадено свидетелство за съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Да се поиска от Мариян Желязков, гр. Варна, допълнителна информация във връзка с издадено свидетелство за съдимост.
10.2. Да се изпратят писма до централното бюро съдимост в Министерството  на правосъдието Районен съд гр. Добрич за информация по поставените въпроси в писмото на Мариян Желязков.

11.ОТНОСНО: Решение на комисия „Бюджет и финанси” на ВСС относно подновяване на договори за поддръжка на специализирани информационни системи и хостинг.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Във връзка с изтичащ срок на договор за едногодишна поддръжка на специализирани информационни системи и хостинг, за предстоящия период през 2014 г., да се изискат актуални оферти от „Абати” АД и „Сиела Норма” АД.

13.ОТНОСНО: Мониторингов анализ на медийните изяви на членовете на ВСС за периода 01 октомври – 31 декември 2013 г.
Приложение: Извлечение от протокол № 2/14.01.2014 г. от заседание на комисия „публична комуникация” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение Мониторинговия анализ на медийните изяви на членовете на ВСС за периода 01 октомври – 31 декември 2013 г.

14.ОТНОСНО: Информация за предстоящи отпуски на членове на ВСС от КПКИТС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Приема за сведение информацията за предстоящи отпуски на членове на ВСС от КПКИТС.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ